CELEX: C2006/048/16
Language: et
Date: 2006-02-25 00:00:00
Title: Euroopa Kohtu (teine koda)  24. novembri 2005.  aasta otsus kohtuasjas C-331/04 (Consiglio di Stato eelotsusetaotlus): ATI EAC Srl e Viaggi di Maio Snc jt versus ACTV Venezia SpA jt (Riiklikud teenuslepingud — Direktiivid 92/50/EMÜ ja 93/38/EMÜ — Lepingu sõlmimise kriteeriumid — Majanduslikult soodsaim pakkumine — Lepingudokumentides või hanketeates kirjeldatud lepingu sõlmimise tingimustest kinnipidamine — Ühele lepingudokumentides või hanketeates sisalduvale lepingu sõlmimise kriteeriumile alamkriteeriumi esitamine — Otsus, millega nähakse ette punktide kaalumine — Hankelepingu pakkujate võrdse kohtlemise ja läbipaistvuse põhimõtted)

25.2.2006   
            
            
               ET
            
            
               Euroopa Liidu Teataja
            
            
               C 48/8
            
         
      EUROOPA KOHTU
   
   (teine koda)
   24. novembri 2005. aasta otsus
   kohtuasjas C-331/04 (Consiglio di Stato eelotsusetaotlus): ATI EAC Srl e Viaggi di Maio Snc jt versus ACTV Venezia SpA jt (1)
   
   (Riiklikud teenuslepingud - Direktiivid 92/50/EMÜ ja 93/38/EMÜ - Lepingu sõlmimise kriteeriumid - Majanduslikult soodsaim pakkumine - Lepingudokumentides või hanketeates kirjeldatud lepingu sõlmimise tingimustest kinnipidamine - Ühele lepingudokumentides või hanketeates sisalduvale lepingu sõlmimise kriteeriumile alamkriteeriumi esitamine - Otsus, millega nähakse ette punktide kaalumine - Hankelepingu pakkujate võrdse kohtlemise ja läbipaistvuse põhimõtted)
   (2006/C 48/16)
   Kohtumenetluse keel: itaalia
   Kohtuasjas C-331/04, mille esemeks on EÜ artikli 234 alusel Consiglio di Stato (Itaalia) 6. aprilli 2004. aasta otsusega esitatud eelotsusetaotlus, mis saabus Euroopa Kohtusse 29. juulil 2004, menetluses ATI EAC Srl e Viaggi di Maio Snc
      v.
      ACTV Venezia SpA, Provincia di Venezia, Comune di Venezia, menetluses osales: ATI La Linea SpA-CSSA, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), R. Schintgen, G. Arestis ja J. Klučka, kohtujurist: D. Ruiz-Jarabo Colomer, kohtusekretär: vanemametnik M. Ferreira, 24. novembril 2005 otsuse, mille resolutiivosa on järgmine:
   Nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord, artiklit 36 ja nõukogu 14. juuni 1993. aasta direktiivi 93/38/EMÜ, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate tellijate hankemenetlused, artiklit 34 tuleb tõlgendada nii, et ühenduse õigusega ei ole vastuolus see, kui žürii annab konkreetse kaalu eelnevalt koostatud lepingu sõlmimise kriteeriumi alamkriteeriumidele, teostades viimaste vahel tellija poolt lepingudokumentide või hanketeate koostamise ajal selle kriteeriumi raames ette nähtud punktide arvu osadeks jaotamise, tingimusel, et selline otsus:
   
               —
            
            
               ei muuda lepingudokumentides või hanketeates määratletud lepingu sõlmimise tingimusi;
            
         
               —
            
            
               ei sisalda asjaolusid mis, kui need oleksid olnud pakkumiste ettevalmistamise ajal teada, oleksid ettevalmistamist võinud mõjutada;
            
         
               —
            
            
               ei ole vastu võetud pakkujate suhtes diskrimineerivat mõju avaldavaid asjaolusid arvesse võttes.
            
         
      (1)  ELT C 239, 25.9.2004.